Afrikáans

Afrikáans  (afrikaans) ha'e peteĩ ñe'ẽ heymañagua, Indoeuropa ñe'ẽ, oúva holandañe'ẽ, oñe'ẽva Yvyáfrika retãme ha Namívia retãme. 

Afrikáans ha'e peteĩ ñe'ẽ oúva holandañe'ẽ-gui, umi pytagua Holanda-gua oguerahava'ekue Sudáfrica-pe sa'ary XVI-pe. Tenda heñói ypy hague ha'e Ciudad del Kávo ha ko'a guive ojepyso ambue hendáre.

Ñepyrũrã, oñembohéra Kaaps-Hollands térã Plat-Hollands, sa'ary XIX peve oñemoĩramoguare téra afrikáans.

Arykuéra 1910 ha 1925-rupi ñe'ẽnguéra tee Unión de Sudáfrica-pe ha'eva'ekue ingles ha neerlandes. Ary 1925-pe ñe'ẽ afrikáans omyengovia neerlandes-pe.http://www10.gencat.net/pres_casa_llengues/AppJava/frontend/llengues_detall.jsp?id=501&idioma=10

 Ñe'ẽ tee ha ñe'ẽ hechakuaa 
He'iháicha Tekome'ẽrusu 1996-guarépe, mokoĩvéva ñe'ẽ tee Tetã Yvyafrika tuichakue javeve ha'e inglyesñe'ẽ ha afrikáans. Upéi avei, opaite tavusúre hetavehápe, ha'e avei ko'ã ñe'ẽnguéra: endevele ñe'ẽ, soto, sesoto, suasi térã suati, chongañe'ẽ, chuana, venda, josa ha sulu ñe'ẽ. Tembiapoukapy tetãmegua omohenda tekombo'e mokoĩve ñe'ẽ teéme ha ijeiporu tenda sãmbyhyháre; upéicha avei, omoneĩ oñemombarete ha oñemomba'e haguã opavave ñe'ẽnguéra oñeñe'ẽva ko tetãme.

Tekome'ẽrusu Namívia-pegua (1990) omoĩ inglyesñe'ẽ añoite ñe'ẽ teéramo; upe mboyve ha'eva'ekue avei ñe'ẽ afrikáans. Tetã sãmbyhyha omoneĩ ojeiporu haguã ambue ñe'ẽnguéra opaite hendáre (sãmbyhyha, tekojojarãme, ambueve) umi tendakuéra oñeñe'ẽháme. Tekombo'e ñepyrũgua oñembo'e inglyesñe'ẽ ha avei afrikáans, herero, nama ñe'ẽ, fueñe'ẽ, suvia térã chuanañe'ẽme.http://www10.gencat.net/pres_casa_llengues/AppJava/frontend/llengues_detall.jsp?id=501&idioma=10

 Mandu'apy 

Joaju

 Biswas, Sailendra. Samsada Bangala abhidhana.

Ñemohenda:Indoeuropa ñe'ẽ